หุ้นปิดบวกบวกเล็กน้อยหลังปธน.อียิปต์ลาออก
หุ้นสหรัฐฯ ปิดในแดนบวกเล็กน้อย หลังนักลงทุนยินดีต่อข่าว มูบารัค ยอมลาออก
12 ก.พ. 2554

หุ้นสหรัฐฯ ปิดในแดนบวกเล็กน้อย หลังนักลงทุนยินดีต่อข่าว มูบารัค ยอมลาออก
ตลาดหุ้นสหรัฐฯเมื่อวันศุกร์(11ก.พ.) ปิดในแดนบวกเล็กน้อย หลังนักลงทุนยินดีต่อข่าว มูบารัค ยอมสละตำแหน่ง ทว่ายังคงกังวลถึงความไม่แน่นอนต่อกระบวนการส่งมอบอำนาจสู่กองทัพ       ดัชนีหุ้นดาวโจนส์ เพิ่มขึ้น 43.97 จุด (0.36 เปอร์เซ็นต์) ปิดที่ 12,273.26 จุด แนสแดค เพิ่มขึ้น 18.99 จุด (0.68 เปอร์เซ็นต์) ปิดที่ 2,809.44 จุด เอสแอนด์พี เพิ่มขึ้น 7.30 จุด (0.55 เปอร์เซ็นต์) ปิดที่ 1,329.17 จุด
ขณะที่ราคาน้ำมันตลาดนิวยอร์กดิ่งแรง แต่ลอนดอนขยับขึ้นเล็กน้อย สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมีนาคม ลดลง 1.15 ดอลลาร์ ปิดที่ 85.58 ดอลลาร์ต่อบาร์เรล ส่วนน้ำมันเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 56 เซนต์ ปิดที่ 101.43 ดอลลาร์ต่อบาร์เรล